
_START_ARTICLE_
Boldhus Teatret
_START_PARAGRAPH_
Boldhus Teatret var et intimt teater i København, der åbnede 4. november 1965. Det blev indrettet i en bygning på Admiralgade 26 i Indre By, som tidligere blev anvendt som papirlager. Efter teaterets lukning blev der indrettet en restaurant i lokalerne._NEWLINE_Navnet Boldhus Teatret refererer til, at der i Admiralgade lå et såkaldt boldhus, som Kongehuset anvendte til at spille badminton._NEWLINE_Teatret blev etableret af Inger Rauf, der fortsatte som dets leder indtil 2008. Målsætningen var at lave modigt og mærkeligt teater, og etableringen skete som led i en større bølge af intimteatre i Europa. Boldhus Teatret var i sin samtid også nyskabende, idet publikum befandt sig i samme lokale som skuespillerne. Det har i flere af teatrets opsætninger været udnyttet således, at publikum tilmed blev inddraget i skuespillet._NEWLINE_I 1974 turnerende teatret tillige på sjællandske skoler, og et gæstespil i Stockholm (Sverige), med forestillingen 13 14 15 teenagecollage, hvori bl.a. Eddie Skoller, Tommy Kenter, Ann-Mari Max Hansen og Terese Damsholt medvirkede._NEWLINE_I 1975 åbnede teatret yderligere scenen Strøghus Teatret i et ombygget butikslokale på Strøget. Denne scene eksistererede dog kun til 1981. Året forinden havde Rauf taget de oprindelige lokaler i Admiralgade i brug igen._NEWLINE_Blandt de instruktører og skuespillere, der har været tilknyttet teatret er blandt andre Klaus Hoffmeyer og Kirsten Olesen, hvis rolle i Euripides' tragedie i 1977 skabte hendes folkelige gennembrud. Tommy Kenter og Ann-Mari Max Hansen spillede sammen i stykket Forførerens Dagbog af Søren Kierkegaard i 1974._NEWLINE_Teatret opsatte også en periode årlige juleskuespil for børn.